
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 620 

23 Ιουλίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς Ιδρύματος με 
την επωνυμία «ΙΔΡΥΜΑ ΜΕΛΕΤΩΝ ΝΙΚΟΥ ΚΑΙ 
ΕΛΕΝΗΣ ΚΑΖΑΝΤΖΑΚΗ» και κύρωση του οργανι¬ 
σμού αυτού. 1 

Έγκριση σύστασης του κοινωφελούς ιδρύματος με 
την επωνυμία «Μουσείο Εθνικής Αντιστάσεως 
1941 -1945 ΝΑΠΟΛΕΩΝΖΕΡΒΑΣ» καικύρωσητου 
οργανισμού αυτού. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς Ιδρύματος με την ε¬ 
πωνυμία «ΙΔΡΥΜΑ ΜΕΛΕΤΩΝ ΝΙΚΟΥ ΚΑΙ ΕΛΕΝΗΣ 
ΚΑΖΑΝΤΖΑΚΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 566/22.7.1996 και 848/13.3.1977 πράξεις 
της Συμβολαιογράφου Αθηνών Φοίβης Λιβιεράτου, με τις 
οποίες οι: 1) Ελένη χήρα Νίκου Καζαντζάκη και 2) Πάτρο¬ 
κλος Σταύρου σύστησαν κοινωφελές ίδρυμα με την επω¬ 
νυμία «ΙΔΡΥΜΑ ΜΕΛΕΤΩΝ ΝΙΚΟΥ ΚΑΙ ΕΛΕΝΗΣ ΚΑΖΑΝ¬ 
ΤΖΑΚΗ» και με έδρα την Αθήνα. 

2. Τις διατάξεις του άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 2.12.1996 και 17.3.1997 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 992/Β'). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς Ιδρύματος 
με την επωνυμία «ΙΔΡΥΜΑ ΜΕΛΕΤΩΝ ΝΙΚΟΥ ΚΑΙ ΕΛΕΝΗΣ 


ΚΑΖΑΝΤΖΑΚΗ»,ηοποία έγινε από τους: 1) Ελένη χήρα Νί¬ 
κου Καζαντζάκη και 2) Πάτροκλο Σταύρου με τις αριθ. 
566/22.7.1996 και 848/13.3.1997 πράξεις της συμβολαιο¬ 
γράφου Αθηνών Φοίβης Λιβιεράτου. 

Το ίδρυμα τούτο αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομικών και Πολιτισμού και διέπεται από 
τις διατάξεις των παραπάνω συστατικών του πράξεων, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του Κοινωφελούς Ιδρύματος 
με την επωνυμία «ΙΔΡΥΜΑ ΜΕΛΕΤΩΝ ΝΙΚΟΥ ΚΑΙ 
ΕΛΕΝΗΣ ΚΑΖΑΝΤΖΑΚΗ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το Κοινωφελές Ίδρυμα με την επωνυμία «ΙΔΡΥΜΑ 
ΜΕΛΕΤΩΝ ΝΙΚΟΥ ΚΑΙ ΕΛΕΝΗΣ ΚΑΖΑΝΤΖΑΚΗ» που συ- 
στήθηκε από τους: 1) Ελένη χήρα Νίκου Καζαντζάκη και 
2) Πάτροκλο Σταύρου με τις αριθ. 566/22.7.1996 και 
848/13.3.1997 πράξεις της συμβολαιογράφου Φοίβης Λι- 
βιεράτου, αποτελεί Νομικό Πρόσωπο Ιδιωτικού Δικαίου 
και διέπεται από τις διατάξεις των παραπάνω συστατικών 
πράξεων, του παρόντος οργανισμού, του Α.Ν. 2039/ 
1939, όπως κάθε φορά ισχύει ο νόμος αυτός και των δια- 
ταγμάτωνπου εκδόθηκαν ή θα εκδοθούν σε εκτέλεση του 
νόμουτούτου. 

2. Το Ίδρυμα εδρεύει στην Αθήνα, επί της οδού Χαριλά¬ 
ου Τρικούπη 118, αλλ’ είναι δυνατόν η έδρα του να μετα¬ 
κινηθεί σε άλλη διεύθυνση, πάντοτε όμως εντός των ο- 
ρίωντου Δήμου Αθηναίων. Έχει σφραγίδα σε στρογγυλό 
σχήμα, με γραμμένη κυκλικώς την επωνυμία «ΙΔΡΥΜΑ 
ΜΕΛΕΤΩΝ ΝΙΚΟΥ ΚΑΙ ΕΛΕΝΗΣ ΚΑΖΑΝΤΖΑΚΗ» και σχε¬ 
διασμένα στο κέντρο τα μονογράμματα του Νίκου Καζα¬ 
ντζάκη και της Ελένης Ν. Καζαντζάκη όπως αυτά απεικο¬ 
νίζονται στη συστατική πράξη. 

Άρθρο 2. 

Σκοπός. 

1. Σκοπός τους Ιδρύματος είναι η μελέτη της ζωής και 
του έργου του Νίκου και της Ελένης Καζαντζάκη, η συ¬ 
μπαράσταση στην πανταχόθεν από την Ελλάδα και το ε¬ 
ξωτερικό μελέτη, συγκέντρωση, διάσωση, έκδοση και α¬ 
ξιοποίηση με κάθε πρόσφορο τρόπο και η προβολή και 
διάδοση των κειμένων τους και γενικώς του όλου έργου 
τους τόσο στην Ελλάδα όσο και διεθνώς. 

2. Ως μέσα προαγωγής των σκοπών του Ιδρύματος, κα¬ 
τά την κρίση του Διοικητικού Συμβουλίου, μπορεί να είναι 
η οργάνωση σεμιναρίων, συνεδρίων, διαλέξεων, προβο¬ 
λών, εκθέσεων, μουσικών και άλλων εκδηλώσεων, η έκδο¬ 
ση μελετών, μονογραφιών και γενικά βιβλίων αναφορικά 
με τη ζωή και το έργο του Νίκου και της Ελένης Καζαντζά¬ 
κη και η προκήρυξη διαγωνισμών για συγγραφή τους ή χο¬ 
ρήγηση χρηματικών επάθλων ή οικονομικών ενισχύσεων, 
τόσον ως βραβείων των διαγωνισμών όσον και χωρίς διε¬ 
νέργεια διαγωνισμού για εκδοθέντα βιβλία που σχετίζο¬ 
νται με τους σκοπούςτου Ιδρύματος. Επίσης, η χορήγηση 
βοηθημάτων ή και υποτροφιών για την εκπόνηση διατρι¬ 
βών ή μελετών τη διενέργεια ερευνών ή την έκδοση βι¬ 
βλίων σχετικών προς τους σκοπούς του Ιδρύματος. 

Άρθρο 3. 

Περιουσία - Πόροι. 

1. Την περιουσία του Ιδρύματος αποτελούν: 

α) Τα κινητά πράγματα (βιβλία, κειμήλια, πίνακες, με¬ 
τάλλια, ταινίες, φωτογραφίες κ.λπ.), που έχουν συγκε¬ 
ντρώσει οι ιδρυτές και τα οποία περιγράφονται σε συνημ¬ 
μένη στην ιδρυτική πράξη κατάσταση, που αποτελεί ανα¬ 
πόσπαστο τμήματης. Η υπολογιζόμενη κατά προσέγγιση 
αξίας τους είναι πέντε εκατομμύρια (5.000.000) δραχμές. 

β) Ποσόν δεκαπέντε εκατομμυρίων (15.000.000) δραχ¬ 
μών, που προσφέρουν από κοινού οι ιδρυτές Ελένη Ν. Κα¬ 
ζαντζάκη και Πάτροκλος Σταύρου. 

2. Πόροιτου Ιδρύματος είναι οιτυχόν καταλειπόμενες σ’ 
αυτό κληρονομιές, κληροδοσίες καιπάσης φύσεως δωρε¬ 
ές εν γένει και οι οποιεσδήποτε και οποθενδήποτε προερ¬ 
χόμενες χορηγίες. Επίσης, τα κάθε είδους εισοδήματα 
(τυχόν μισθώματα, μερίσματα, τοκομερίδια, τόκοι κ.λπ.) 
και οι εισπράξεις από πωλήσεις εκδόσεων, μελετών, μονο¬ 
γραφιών και άλλων εντύπων ή αντικειμένων καθώς και από 
δραστηριότητες ή εκδηλώσεις του Ιδρύματος. 

Άρθρο 4. 

Διοίκηση. 

1. Το Ίδρυμα διοικείται από επταμελές Διοικητικό Συμ¬ 
βούλιο που απαρτίζουν οι κάτωθι: 

α) Πάτροκλος Σταύρου ως ισόβιος Πρόεδρος, 

β) Γεώργιος Κουμάντος, 

γ) Μιχάλης Σταθόπουλος, 

δ) Φώτης Κουβέλης, 

ε) Γιώργος Νταλάρας, 

στ) Παναγιώτης Κοντός, 

ζ) ΗρώΣγουράκη. 

Επίσης ορίζεται ως αναπληρωματικό μέλος η Νίκη Π. 
Σταύρου, η οποία παρίσταται στις συνεδριάσεις του Διοι¬ 
κητικού Συμβουλίου με δικαίωμα λόγου. 

2. Η Ελένη Ν. Καζαντζάκη ορίζεται ως ισόβιος Επίτιμος 
Πρόεδροςτου Ιδρύματος. 

3. Το Διοικητικό Συμβούλιο βρίσκεται σε νόμιμη σύνθε¬ 


ση ακόμη και σε περίπτωση που, για οποιοδήποτε λόγο, 
τα μέλη περιορισθούν σε πέντε (5). 

4. Η θητεία του συνιδρυτού Προέδρου είναι ισόβιος. Γ ια 
τα λοιπά μέλη του Διοικητικού Συμβουλίου η θητεία είναι 
πενταετής. Τα επί θητεία μέλη του Διοικητικού Συμβουλί¬ 
ου μπορεί να επαναδιορισθούν. 

5. Παραιτουμένου, εκλίποντος ή καθιστάμενου εκπτώ¬ 
του μέλους του Διοικητικού Συμβουλίου, τούτο θα αντι¬ 
καθίσταται από άλλο που θα ορίσει ο ισόβιος Πρόεδρος, 
σύμφωνα με τις διατάξεις του άρθρου 99 του Α.Ν. 
2039/1939. 

6. Σε περίπτωση θανάτου ή σε περίπτωση οποιοσδήπο¬ 
τε κωλύματος μέλους του Διοικητικού Συμβουλίου να με¬ 
τέχει σ’ αυτό, μέχρις ότου διορισθεί απότον ισόβιο Πρόε¬ 
δρο άλλο μέλος, θα αντικαθίσταται τούτο προσωρινά από 
το αναπληρωματικό μέλος. 

7. Ο Πρόεδρος του Διοικητικού Συμβουλίου μπορεί να 
παρέχει εγγράφως σε ένα ή περισσότερα μέλη του Διοι¬ 
κητικού Συμβουλίου ειδικές και συγκεκριμένες εξουσιο¬ 
δοτήσεις, που αφορούν την εκπροσώπηση του Ιδρύμα¬ 
τος και την άσκηση συγκεκριμένων πράξεων διοικήσεως 
ή διαχειρήσεως, καθορίζοντας συγχρόνως και την έκτα¬ 
ση των εξουσιοδοτήσεων αυτών. 

Επίσης, έχει το δικαίωμα με πράξη «αιτία θανάτου» να 
διορίσει άλλον, είτε για ορισμένο χρονικό διάστημα είτε 
εφ’ όρου ζωής, ως Πρόεδρο του Ιδρύματος. 

8. Σε περίπτωση που ο ισόβιος Πρόεδρος δεν έχει διο¬ 
ρίσει διάδοχό του ή αυτός, που διορίσθηκε, κωλύεται ή α¬ 
δυνατεί ή δεν αποδέχεται το διορισμό, τότε το Διοικητικό 
Συμβούλιο, εκλέγει ως Πρόεδρο για τριετή θητεία ένα α¬ 
πό τα μέλη του. 

Τούτο θα ισχύει κατ’ αναλογία και σε περίπτωση που ο 
εκλεγείς Πρόεδρος δεν επιθυμεί ή αδυνατεί να ασκήσει 
τα καθήκοντά του. 

9. Ο συνιδρυτής ισόβιος Πρόεδρος, έχει το δικαίωμα α¬ 
ντικατάστασης των μελών του Διοικητικού Συμβουλίου. 
Λόγοι αντικατάστασης των μελών του Διοικητικού Συμ¬ 
βουλίου είναι η πνευματική ή η σωματική ασθένεια, η α¬ 
πουσία επί μακράν χρονικό διάστημα, νοουμένης ως τοι- 
αύτης της αδικαιολόγητης απουσίας επί πέντε (5) τουλά¬ 
χιστον συνεχείς συνεδριάσεις του Διοικητικού 
Συμβουλίου, η αμελής ή η κατά παράβαση του Καταστα¬ 
τικού και των νόμων άσκηση καθηκόντων, ο θάνατος, η α¬ 
ποποίηση, η έκπτωση και η παραίτηση, σύμφωνα με τις 
διατάξεις των άρθρων 99 και 86 του Α.Ν. 2039/1939. 

10. Μετά το θάνατο του ισοβίου Προέδρου, η αντικατά¬ 
σταση των μελών του Διοικητικού Συμβουλίου, σε περί¬ 
πτωση θανάτου, παραπήσεως, κωλύματος, εκπτώσεως, 
αποποιήσεως, αμελείας ή κατά παράβαση του Καταστα¬ 
τικού και των νόμων άσκηση καθηκόντων ή γενικώς αδυ¬ 
ναμίας, θα γίνεται από τα εναπομείναντα μέλη του Διοικη¬ 
τικού Συμβουλίου εφαρμοζόμενων κατά τα λοιπά των δια- 
τάξεωντου Α.Ν. 2039/1939. 

11. Το Διοικητικό Συμβούλιο εκλέγει τον Αντιπρόεδρο, 
τον Γραμματέα και τον Ταμία του Ιδρύματος μεταξύ των 
μελών του. 

12. Το Διοικητικό Συμβούλιο βρίσκεται σε απαρτία, όταν 
είναι παρόντα τουλάχιστον τέσσερα (4) από τα μέλη του, 
ανάμεσα στα οποία απαραιτήτως πρέπει να είναι ο Πρόε¬ 
δρος. 

Εάν τα μέλη του Διοικητικού Συμβουλίου περιορισθούν 
σε πέντε (5), όπως αναφέρεται στο άρθρο 3, παρ. 3, το Δι¬ 
οικητικό Συμβούλιο βρίσκεται σε απαρτία, όταν είναι πα- 

ρόντα τα τρία (3), τουλάχιστον, από τα μέλη του, με τον 
Πρόεδρο οπωσδήποτε παρόντα. 

Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών. Σε περίπτωση ι- 
σοψηφίας, κατισχύει η γνώμη, υπέρ της οποίας τάσσεται 
ο Πρόεδρος. 

13. Τα προς συζήτηση θέματα στις συνεδριάσεις του Δι¬ 
οικητικού Συμβουλίου γνωστοποιούνται εγγράφως στα 
μέλη μαζί με την πρόσκληση του Προέδρου για την κάθε 
συνεδρία. Στην πρόσκληση αναγράφονται ο τόπος, η η¬ 
μερομηνία και η ώρα της συνεδρίασης. 

14. Το Διοικητικό Συμβούλιο συνεδριάζει, τακτικά μεν 
κάθε τετράμηνο, έκτακτα δε, όταντο αποφασίσει ο Πρόε¬ 
δρος ή το ζητήσουν τέσσερα (4) τουλάχιστον μέλη του Δι¬ 
οικητικού Συμβουλίου με γραπτή αίτησή τους προς τον 
Πρόεδρο, ύστερα όμως από πρόσκληση του Προέδρου. 

15. Για τις συνεδριάσεις του Διοικητικού Συμβουλίου τη¬ 
ρούνται πρακτικά, τα οποία υπογράφουν ο Πρόεδρος και 
ο Γραμματέας καθώς και όλα τα μέλη που μετέσχαν στη 
συνεδρίαση. 

16. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως, ο¬ 
δοιπορικών ή άλλων εξόδων πο υ δαπάνησαν για την εκτέ¬ 
λεση υπηρεσίας του Ιδρύματος, εφόσον έγιναν έπειτα α¬ 
πό ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί το Ίδρυμα και διαχει¬ 
ρίζεται την περιουσία του και γενικά αποφασίζει για κάθε 
θέμαπου αφοράτη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε ό¬ 
μως σύμφωνα με τις διατάξεις των συστατικών πράξεων, 
του παρόντος Οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του Νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του Ιδρύματος, σύμφωνα με τις δια¬ 
τάξεις των άρθρων 101 και 102του Α.Ν. 2039/1939 και του 
από 20.12.1939 Β.Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση, όμως, ότι υπάρ¬ 
χει αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις καιτα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του Ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

3. Το Διοικητικό Συμβούλιο αποφασίζει τη χορήγηση 
χρηματικών εφ’ άπαξ οικονομικών ενισχύσεων ή χρηματι¬ 


κών επάθλων, όπως αναφέρονται στο άρθρο 2, σύμφωνα 
μετουςειδικώτερους όρους και προϋποθέσεις που θα πε¬ 
ριλαμβάνονται σε τυχόν σχετική απόφασή του. 

4. Το Διοικητικό Συμβούλιο μπορεί να συντάξει εσωτε¬ 
ρικό Κανονισμό του Ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλείτο Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη τη λήξη τους 
και διευθύνεις τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη Συνεδρίαση. 

Η αποστολή των προσκλήσεων αποδεικνύεται με από¬ 
δειξη του Ταχυδρομείου ή με υπογραφή του παραλήπτη σε 
σχετικό βιβλίο ή με διαβίβαση με τηλεομοιοτύπημα (φαξ). 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται στην 
ημερήσια διάταξη, δεν συζητείται, εκτός αν πρόκειται για 
επείγουσα υπόθεση και συμφωνήσει σ’ αυτό η πλειοψη¬ 
φία των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση θεμάτων σε άλλο μέλος του Διοικητι¬ 
κού Συμβουλίου. 

ε) Εκτελεί τις αποφάσεις του Διοικητικού Συμβουλίου, 
στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος. 

η) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος, και, σε περίπτωση απουσίας ή κω- 
λύματοςτούτου, άλλο μέλοςτου Διοικητικού Συμβουλίου 
που ορίζεται με απόφασή του. 

Άρθρο 7. 

Αρμοδιότητες Γ ραμματέα. 

1. Ο Γ ραμματέας του Ιδρύματος: 
α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη τωνπρακτικώντου Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του Ιδρύματος καιευθύνεταιγια 
την καταστροφή ή την απώλεια τούτων. 

ε) Τηρεί το πρωτόκολλο των εισερχομένων και των ε- 
ξερχομένων εγγράφων. 

στ) Συντάσσει και υποβάλλει στο Διοικητικό Συμβούλιο 
κατά τη λήξη του κάθε οικονομικού έτους την έκθεση πε¬ 
πραγμένων. 

2.0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από τό Διοικητικό Συμβούλιο (λόγω ειδι- 

κών συνθηκών), να βοηθείται από υπάλληλο του Ιδρύμα¬ 
τος, την ευθύνη, όμως, για τις ενέργειες του φέρει πάντο¬ 
τε ο Γ ραμματέας. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφασή του. 

Αρθρο 8. 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει όλα τα έσοδα του Ιδρύματος, εισφορές, 
συνδρομές, δωρεές, κληρονομιές ή κληροδοσίες και γε¬ 
νικώς κάθε πρόσοδο ή απαίτηση του Ιδρύματος και εκδί¬ 
δει και υπογράφει τις σχετικές αριθμημένες διπλότυπες 
αποδείξεις. 

β) Καταθέτει τα έσοδα του Ιδρύματος, σε ένα από τα πι¬ 
στωτικά Ιδρύματα που ορίζονται στο άρθρο 73 του Α.Ν. 
2039/1939, έχει όμως την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανώντου Ιδρύματος. Το 
ύψος του ποσού αυτού καθορίζεται με απόφαση του Διοι¬ 
κητικού Συμβουλίου στην αρχή κάθε έτους, αλλ’ είναι δυ¬ 
νατό να επανεξετασθεί στη διάρκεια του έτους, εάν οι πε¬ 
ριστάσεις το επιβάλλουν. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του, αφού για 
τον σκοπόν αυτόν αναλάβει τα απαιτούμενα ποσά από τις 
καταθέσεις του Ιδρύματος. 

δ) Τηρεί και φυλάσσει τα διαχειριστικά βιβλία του Ιδρύ¬ 
ματος και με βάση αυτά αποδίδει λογαριασμό στο Διοικη¬ 
τικό Συμβούλιο. 

ε) Φροντίζει για τη ν έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού του 
Ιδρύματος, απολογισμού εσόδων και εξόδων καθώς και 
του ισολογισμού του. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση του Διοικητικού Συμβουλίου. 

Άρθρο 9. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεωςτου σχετικού Π.Δ/τος έγκρισης της σύστασηςτου 
Ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552Α'). 

Άρθρο 10. 

Βιβλία και στοιχεία του Ιδρύματος. 

1. Το Διοικητικό Συμβούλιο υποχρεωτικώς τηρεί τα πιο 
κάτω βιβλία, τα οποία ορίζονται από το άρθρο 4 του από 
20.12.1939 Β.Δ. (ΦΕΚ 552/Α'/22.12.1939), δηλαδή: 

α) Βιβλίο εισερχομένων και εξερχομένων εγγράφων. 


β) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα και έξοδα του Ιδρύματος που πραγματοποι¬ 
ούνται στη διάρκεια της χρήσης. 

γ) Στέλεχος διπλοτύπων εισπράξεων, αριθμημένωνκατ’ 
αύξοντα αριθμό. 

δ) Στέλεχος διπλοτύπων ενταλμάτων πληρωμής, αριθ- 
μημένων κατ’ αύξοντα αριθμό. 

ε) Βιβλίο πρακτικών των συνεδριάσεων του Διοικητικού 
Συμβουλίου. 

στ) Βιβλίο χρηματικών βραβείων και διαγωνισμών, ως 
προνοούνται στα άρθρα 2 παρ. 2 και 5 παρ. 3 του παρό¬ 
ντος οργανισμού. 

2. Το Διοικητικό Συμβούλιο μπορεί, αν νομίζει τούτο 
σκόπιμο, να τηρεί και άλλα βιβλία, για τη λογιστική και άλ¬ 
λη παρακολούθηση της περιουσίας και των δραστηριοτή¬ 
των του Ιδρύματος. 

Άρθρο 11. 

Διαδικασία προμηθειών - Εκτέλεση εργασιών. 

1. Οι προμήθειες για τις ανάγκες του Ιδρύματος που εί¬ 
ναι κατώτερες του ποσού των εκατόν πενήντα χιλιάδων 
(150.000) δραχμών, ενεργούνται με πρόχειρο διαγωνι¬ 
σμό, που διενεργεί μόνος ο Πρόεδρος του Διοικητικού 
Συμβουλίου. 

2. Για προμήθειες ανώτερες του ποσού των εκατόν πε¬ 
νήντα χιλιάδων (150.000) δραχμών εφαρμόζονται οι αντί¬ 
στοιχες διατάξεις του Α.Ν. 2039/1939, οι οποίες εφαρμό¬ 
ζονται και για την τυχόν αγορά ή πώληση ακινήτων του 
Ιδρύματος, τη ρευστοποίηση κινητών αξιών, την επένδυ¬ 
σή τους κ.λπ. 

Άρθρο 12. 

Τροποποίηση Οργανισμού του Ιδρύματος. 

1. Ο παρών Οργανισμός μπορεί, πληντης ισοβιότητος 
του Προέδρου, να συμπληρωθεί ή να τροποποιηθεί, ύ¬ 
στερα από πρόταση του Διοικητικού Συμβουλίου του 
Ιδρύματος κατά πλειοψηφία λαμβανομένη, κατά τις δια¬ 
τάξεις των άρθρων 98 του Α.Ν. 2039/1939 και 119 του 
Αστικού Κώδικα. 

Άρθρο 13. 

Διάλυση του Ιδρύματος και τύχη της περιουσίας του. 

1. Το Ίδρυμα διαλύεται όταν και όπως ο νόμος ορίζει και 
βάσει αυτών που καθορίζονται στις συστατικές του πρά¬ 
ξεις. 

2. Σε περίπτωση διάλυσης του Ιδρύματος, κατά τη δια¬ 
δικασία του άρθρου 118 του Αστικού Κώδικα, η υπάρχου- 
σα περιουσία που περιέρχεται στη Φιλοσοφική Σχολή του 
Πανεπιστημίου Κρήτης ως κεφάλαιο αυτοτελούς διαχεί¬ 
ρισης (Α.Ν. 2039/1939, άρθρο 96, παρ. 1), γιά να χρησι¬ 
μοποιούνται τα εισοδήματά της για το σκοπό που αναφέ- 
ρεται στο άρθρο 2του Οργανισμού. 

Στον Υπουργό Πολιτισμού και στον Υφυπουργό Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 4 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΓΕΩΡΓΙΟΣ ΔΡΥΣ 

Έγκριση σύστασηςτου κοινωφελούς ιδρύματος με την ε¬ 
πωνυμία «Μουσείο Εθνικής Αντιστάσεως 1941 - 1945 
ΝΑΠΟΛΕΩΝ ΖΕΡΒΑΣ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 37567/29.2.1996 και 38988/18.12.1966 πρά¬ 
ξεις που συντάχθηκαν ενώπιον του συμβολαιογράφου 
Αθηνών Νικολάου Στασινοπούλου, με τις οποίες η Αικατε¬ 
ρίνη χήρα Ναπολέοντος Ζέρβα σύστησε κοινωφελές ί¬ 
δρυμα με την επωνυμία «Μουσείο Εθνικής Αντιστάσεως 
1941 -1945 ΝΑΠΟΛΕΩΝ ΖΕΡΒΑΣ» και με έδρα την Αθήνα. 

2. Τις διατάξεις του άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 30.9.1996 και 3.2.1997 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 992/Β"). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς Ιδρύματος 
με την επωνυμία «Μουσείο Εθνικής Αντιστάσεως 1941 - 
1945 ΝΑΠΟΛΕΩΝ ΖΕΡΒΑΣ», η οποία έγινε από την Αικα¬ 
τερίνη χήρα Ναπολέοντος Ζέρβα με τις αριθμ. 37567/ 
29.2.1996 και 38988/18.12.1996 πράξεις του συμβολαιο¬ 
γράφου Αθηνών Νικολάου Στασινοπούλου. 

Το ίδρυμα τούτο αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομικών και Πολιτισμού και διέπεται από 
τις διατάξεις των παραπάνω συστατικών του πράξεων, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμετον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του Κοινωφελούς Ιδρύματος 
με την επωνυμία «Μουσείο Εθνικής Αντιστάσεως 1941 
-1945 ΝΑΠΟΛΕΩΝ ΖΕΡΒΑΣ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το Κοινωφελές Ίδρυμα με την επωνυμία «Μουσείο 
Εθνικής Αντιστάσεως 1941 - 1945 ΝΑΠΟΛΕΩΝ ΖΕΡΒΑΣ» 
που συστήθηκε από την Αικατερίνη χήρα Ναπολέοντος 
Ζέρβα με τις αριθμ. 37567/29.2.1996 και 38988/ 
18.12.1996 πράξεις του συμβολαιογράφου Αθηνών Νικο¬ 
λάου Στασινοπούλου, αποτελεί Νομικό Πρόσωπο Ιδιωτι¬ 
κού Δικαίου και διέπεται από τις διατάξεις των παραπάνω 
συστατικών πράξεων, του παρόντος οργανισμού, του 
Α.Ν. 2039/ 1939, όπως κάθε φορά ισχύει ο νόμος αυτός 


και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου. 

2. Το Ίδρυμα εδρεύει στην Αθήνα. 

3. Η σφραγίδα του Ιδρύματος είναι στρογγυλή και ανα¬ 
γράφει περιμετρικά τις λέξεις «ΜΟΥΣΕΙΩΝ ΕΘΝΙΚΗΣ ΑΝ- 
ΤΙΣΤΑΣΕΩΣ 1941 -1945 ΝΑΠΟΛΕΩΝ ΖΕΡΒΑΣ» και στο κέ¬ 
ντρο αυτής φέρει απεικόνιση του Ναπολέοντος Ζέρβα. 

Άρθρο 2. 

Σκοπός. 

1, Σκοπός τους Ιδρύματος είναι η πληρέστερη διαφώτι¬ 
ση των ιστορικών γεγονότων της Εθνικής Αντίστασης της 
περιόδου 1941 - 1945 σε συνδυασμό με τη συστηματική 
μελέτη και έρευνα του έργου του στρατηγού Ναπολέο¬ 
ντος Ζέρβα και των Εθνικών Ομάδων Εθνικής Αντίστασης. 

Ειδικότερα: 

α) Η συγκέντρωση του προσωπικού αρχείου του Ναπο¬ 
λέοντος Ζέρβα, αποτελουμένου από κάθε μορφής έγ¬ 
γραφα και έντυπο υλικό, που θα τεθεί στη διάθεση των ε¬ 
ρευνητών μετά την οριστική ταξινόμηση και στέγασή του 
ύστερα από σχετική απόφαση του Διοικητικού Συμβουλί¬ 
ου, ως και ο εμπλουτισμός της συλλογής αυτής με την α¬ 
πόκτηση σχετικού υλικού από διάφορες πηγές και μετη- 
νε ιδική οργάνωση φωνοθήκης, φωτογραφιοθήκης και 
ταινιοθήκης. 

β) Η παράλληλη συγκέντρωση αντίστοιχου αρχείου και 
υλικού που θα αφορά στις άλλες Εθνικές Οργανώσεις 
Εθνικής Αντίστασης. 

γ) Η σύσταση εξειδικευμένης βιβλιοθήκης και η συγκέ¬ 
ντρωση και καταλογράφηση των εντύπων που έχουν σχέ¬ 
ση με τους σκοπούς του Ιδρύματος. 

δ) Η οργάνωση Μουσείου με αντικείμενα (όπλα, στο¬ 
λές, φωτογραφές κ.λπ.) σχετικά με την Εθνική Αντίσταση. 

ε) Η λειτουργία του Μουσείου, των αρχείων και των βι¬ 
βλιοθηκών για επισκέπτες, ερευνητές και μελετητές. 

στ) Η απονομή βραβείων (χωρίς διαγωνισμό) για την 
προώθηση ερευνών και μελετών, που σχετίζονται με τους 
σκοπούςτου Ιδρύματος. 

η) Η οργάνωση συνεδρίων, σεμιναρίων, προβολών και η 
έκδοση βιβλίων για την προώθηση ερευνών και μελετών, 
που σχετίζονται με τους σκοπούς του Ιδρύματος. 

θ) Η εκπροσώπηση των σκοπών του Ιδρύματος θα γίνε¬ 
ται βάσει ειδικών κανονισμών που θα καταρτισθούν από 
το Διοικ. Συμβούλιο. 

Άρθρο 3. 

Περιουσία - Πόροι. 

1. Περιουσία του Ιδρύματος αποτελούν: 

α) Ποσό τριών εκατομμυρίων (3.000.000) δραχμών. 

β) Ακίνητο αποτελούμενο από διόροφη οικία μετά των 
συστατικών και παραρτημάτων της που βρίσκεται στην 
Αθήνα επί της οδού Καλλέργη 9 στη θέση «Γεράνι». 

γ) Η βιβλιοθήκη της ιδρύτριας την οποία προσφέρει στο 
ίρυμα. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι και οι καταθέσεις του σε Τράπεζες ή άλλους 
Πιστωτικούς Οργανισμού. 

γ) Οι εισπράξεις από δημοσιεύματα κάθε μορφής του 
Ιδρύματος, διάφορες επιχορηγήσεις καθώς και οι δωρε¬ 
ές, κληρονομιές ή κληροδοσίες οποιουδήποτε φυσικού ή 
Νομικού Προσώπου προς αυτό. 

Όσοι κάνουν τακτικές επιχορηγήσεις ή δωρεές στο Ί¬ 
δρυμα, αποκτούν την ιδιότητα του «Φίλου του Ιδρύμα¬ 
τος», έχουν προτεραιότητα στις τυχόν δημόσιες εκδηλώ¬ 
σεις του Ιδρύματος και απολαμβάνουν πλεονεκτημάτων 
που καθορίζονται από το Διοικητικό Συμβούλιο. 

Άρθρο 4. 

Διοίκηση. 

1. Το Ίδρυμα διοικείται από εννεαμελές Διοικητικό Συμ¬ 
βούλιο, που βρίσκεται σε νόμιμη σύνθεση, έστω και αν για 
οποιοδήποτε λόγο τα μέλη περιορισθούνσε πέντε (5). Το 
Διοικητικό Συμβούλιο αποτελείται από τους: 

α) Αικατερίνη Ναπ. Ζέρβα, 
β) Γεράσιμο Κ. Αποστολάτο. 
γ) Θεμιστοκλή Μαρίνο 
δ) Νικόλαο Ζέρβα 
ε) Παρμενίωνα Παπαθανασίου 
στ) Δημήτριο Ιωάννου 
ζ) Κωνσταντίνο Σβολόπουλο 
η) Επαμεινώνδα Σπηλιωτόπουλο 
θ) Ανδρέα Βαφειάδη 

2. Το Διοικητικό Συμβούλιο εκλέγει μεταξύ των μελών 
του με απόλυτη πλειοψηφία τον Πρόεδρο, τον Αντιπρόε¬ 
δρο, το Γραμματέα και τον Ταμία του Ιδρύματος. 

3. Τα μέλη του Διοικητικού Συμβουλίου που αναφέρο- 
νται πιο πάνω είναι ισόβια. Σε περίπτωση αποποίησης, πα¬ 
ραίτησης, θανάτου, ανικανότητας ή ανάγκης αντικατά¬ 
στασης για οποιοδήποτε άλλο νόμιμο λόγο κάποιου από 
τα ισόβια μέλη του Διοικητικού Συμβουλίου, ο αντικατα¬ 
στάτης του εκλέγεται με απόφαση των υπολοίπων μελών 
και έχει πενταετή θητεία τηρούμενης της διαδικασίας του 
Α.Ν. 2039/1939. 

Για οποιονδήποτε λόγο απερχόμενου μη ισοβίου μέ¬ 
λους του Διοικητικού Συμβουλίου, διορίζεται αντικατα¬ 
στάτης του με απόφαση των υπολοίπων μελών, σύμφωνα 
με τις διατάξεις του άρθρου 99 του Α.Ν. 2039/1939. Τα μη 
ισόβια μέλη του Διοικητικού Συμβουλίου εκλέγονται με α¬ 
πόφαση αυτού. Τα μέλη των οποίων έληξε η θητεία είναι 
δυνατόν να επανεκλεγούν. 

4. Μέλος κωλυόμενο δύναται εκάστοτε να αντιπροσω- 
πευθεί δι' ετέρου μέλους του Διοικητικού Συμβουλίου με 
εξουσιοδότηση προς τούτο δι' επιστολής απευθυνομέ- 
νης προς το Διοικητικό Συμβούλιο. Έκαστος Σύμβουλος 
δύναται να αντιπροσωπεύσει μόνο έναν κωλυόμενο. Το 
Διοικητικό Συμβούλιο ευρίσκεται σε απαρτία εφόσον ευ- 
ρίσκονταιή εκπροσωπούνται κατά τη συνεδρίαση αυτού 
τουλάχιστον πέντε (5) μέλη μεταξύ των οποίων ο Πρόε¬ 
δρος ή ο νόμιμος αναπληρωτής του. 

5. Τα μέλη του Διοικητικού Συμβουλίου παρέχουν τις υ¬ 
πηρεσίες τους χωρίς αμοιβή. 

6. Το Διοικητικό Συμβούλιο συνέρχεται τακτικά ανά τρί¬ 
μηνο, έκτακτα δε όσες φορές ήθελε συγκληθεί από τον 
Πρόεδρο με αίτηση τριών τουλάχιστον από τα μέλη του. 

7. Οι αποφάσεις του Διοικητικού Συμβουλίου λαμβάνο- 
νται με πλειοψηφία των παρόντων και αντιπροσωπευομέ- 
νων μελών κατά τη συνεδρίαση. Σε περίπτωση ισοψηφίας 
υπερισχύει η άποψη υπέρτης οποίας συντάσσεται ο Πρό¬ 
εδρος. 

8. Των συνεδριάσεων τηρούνται πρακτικά, τα οποία κα- 
ταχωρούνται σε ειδικό βιβλίο και υπογράφονται από όλα 
τα μέλη του Διοικητικού Συμβουλίου που μετείχαν στις 
συνεδριάσεις. Σε περίπτωση που κάποιο μέλος του Διοι¬ 
κητικού Συμιβουλίου απουσιάζει αδικαιολόγητα από 3 συ¬ 


νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληριύνεται κατά τα οριζόμενα στην 
παρ. 3 του παρόντος άρθρου. 

9. Το Διοικητικό Συμβούλιο δύναται να συνιστά εκ των 
μελών αυτού τριμελή Εκτελεστική Επιτροπή, στην οποία 
να μεταβιβάζει με απόφασή του κατά πλήρη δικαιοδοσία 
ορισμένες από τις αρμοδιότητες του, ως και να της ανα¬ 
θέτει την εκτέλεση συγκεκριμένου έργου, μέσα στο πλαί¬ 
σιο γενικών οδηγιών που θα παρέχει. Η Εκτελεστική Επι¬ 
τροπή θα έχει πάντως και την αρμοδιότητα να προβαίνει 
στις αναγκαίες ενέργειες για την πραγματοποίηση κάθε 
γενικής ή ειδικής απόφασης του Διοικητικού Συμβουλίου 
βάσει εξουσιοδοτήσεως αυτού. 

Οι αποφάσεις της Εκτελεστικής Επιτροπής, που εκδί- 
δονται με την παραπάνω αρμοδιότητά της, εκτελούνται 
σαν αποφάσεις του Διοικητικού Συμβουλίου του Ιδρύμα¬ 
τος. Η Επιτροπή ενημερώνει το Δ.Σ. για τις ενέργειέςτης. 

Άρθρο 5. 

Αρμοδιότητες Διοικητικού Συμβουλίου. 

Το Διοικητικό Συμβούλιο διοικεί και διαχειρίζεται την πε¬ 
ριουσία του Ιδρύματος, αποφασίζει για κάθε θέμα που α¬ 
φορά στη διοίκηση και λειτουργία του και στη διάθεση 
των πόρων αυτού, καθώς και για κάθε ενέργεια που σχε¬ 
τίζεται με την εκπλήρωση του σκοπού του, σύμφωνα πά¬ 
ντοτε με τις διατάξεις της συστατικής πράξης και του 
Οργανισμού του Ιδρύματος, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του Νόμου τούτου. 

Ειδικότερα το Διοικητικό Συμβούλιο: 

α) Καταρτίζει, ψηφίζει και υποβάλλει κάθε χρόνο στην 
αρμόδια για έγκριση τον Προϋπολογισμό και Απολογισμό 
του Ιδρύματος, σύμφωνα με τις διατάξεις των άρθρων 
101 και 102 του Α.Ν. 2039/1939. Μαζί με τον Απολογισμό 
καταρτίζεται και υποβάλλεται και ο Γενικός Ισολογισμός 
της περιουσίας αυτού. 

β) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το Ίδρυμα, καθώς 
και για την ανακήρυξη δωρητών και ευεργετών του Ιδρύ¬ 
ματος. 

γ) Αποφασίζει την πρόσληψη του αναγκαίου προσωπι¬ 
κού του Ιδρύματος, εφόσον υπάρχει σχετική πίστωση 
στον εγκεκριμένο προϋπολογισμό αυτού, προσδιορίζει 
τους όρους εργασίας και αμοιβής, ως και την απόλυση 
αυτού, σύμφωνα με τους όρους των συλλογικών συμβά¬ 
σεων εργασίας και τις διατάξεις της εργατικής νομοθε¬ 
σίας. 

δ) Καθορίζει τις προϋποθέσεις για την απόκτηση της ι¬ 
διότητας του «Φίλου του Ιδρύματος» ως και τα πλεονε¬ 
κτήματα που αυτοί απολαμβάνουν, και 

ε) Αποφασίζει τη χορήγηση γενικών ή ειδικών εξουσιο¬ 
δοτήσεων εκπροσώπησης του Ιδρύματος σ’ ένα ή περισ¬ 
σότερα μέλη του. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ- 

κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλλονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν, δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση θεμάτων σε άλλο μέλος του Διοικητι¬ 
κού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος, και, σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7. 

Αρμοδιότητες Γ ραμματέα. 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη, όμως, για τις ενέργειές τούτου φέρει πά¬ 
ντοτε ο ίδιος. 

3. Ο Γραμματέρας μεριμνά και είναι υπεύθυνος για την 
τήρηση ειδικού βιβλίου καταγραφής του αρχειακού υλι¬ 
κού του μουσείου. 

4. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφασή αυτού. 

Άρθρο 8. 

Αρμοδιότητες Διευθυντή. 

Ο Διευθυντής, εφ’ όσον αποφασισθεί η πρόσληψή του 
από το Διοικητικό Συμβούλιο, είναι ειδικός Επιστήμονας 
με εμπειρία στα θέματα που σχετίζονται με την εκπλήρω¬ 
ση των σκοπών του Ιδρύματος και είναι υπεύθυνος για το 
Αρχείο αυτού. 

Είναι το κύριο εκτελεστικό όργανο του Ιδρύματος και 
προΐσταται του προσωπικού αυτού. 

Μετέχει ως εισηγητής στις συνεδριάσεις του Διοικητι¬ 
κού Συμβουλίου χωρίς δικαίωμα ψήφου και εκτελεί τις α¬ 
ποφάσεις αυτού. 


Άρθρο 9. 

Αρμοδιότητες Ταμία. 

1.0 Ταμίας του Ιδρύματος: 

α) Εισπράττει όλα τα έσοδα τούτου εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του Ιδρύματος, σε ένα από τα πι¬ 
στωτικά Ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του Ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασηςτου 
Ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552Α"). 

Άρθρο 11. 

Βιβλία και στοιχεία. 

1. Το Διοικητικό Συμβούλιο τηρεί υποχρεωτικά τα ακό¬ 
λουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα και έξοδα του Ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο-Μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα ύστερα από πρόταση του Δι¬ 
οικητικού Συμβουλίου αυτού. 

Άρθρο 13. 

Διάλυση του Ιδρύματος. 

1. Το Ίδρυμα διαλύεται όταν και όπως ο νόμος ορίζει, 
καθώς και έπειτα από σχετική πρόταση του Διοικητικού 
Συμβουλίου αυτού, το οποίο αποφασίζει με πλειοψηφία 
πέντε (5) τουλάχιστον μελών του. 

Πρόταση διάλυσης του Ιδρύματος μπορεί να υποβληθεί 
στο Διοικητικό Συμβούλιο με αιτιολογικό την αδυναμία εκ¬ 
πλήρωσης των σκοπών αυτού. 


2. Σε περίπτωση διάλυσης του Ιδρύματος τα προσωπι¬ 
κά αντικείμενα του Ναπολέοντος Ζέρβα θα δοθούν στο 
Εθνολογικό Μουσείο Αθηνών και το υλικό του Αρχείου 
του Ιδρύματος στα Γενικά Αρχεία του Κράτους. 

Η υπόλοιπη κινητή και ακίνητη περιουσία του Ιδρύμα¬ 
τος θα μεταβιβαστεί κατά πλήρη κυριότητα στο Εθνολο¬ 
γικό Μουσείο Αθηνών. 

Στον Υπουργό Πολιτισμού και στον Υφυπουργό Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 8 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

